Lav et referat af nedenstående tekst:

Tekst:
Problematikken er ganske simpel. Betjentene i Nordjyllands Politi har arbejdet 45.000 timer for meget. Og der er stadig masser af opgaver at kaste sig over. - Mange af vores medarbejdere har igennem en lang periode oparbejdet en pukkel af overarbejde, som de har svært ved at komme af med. Og vi har både opgaver og sager, der venter, så vi har brug for den her håndsrækning. Vi er meget tilfredse, fortæller chefpolitiinspektør ved Nordjyllands Politi, Karsten V. Hansen. Håndsrækningen kommer fra justitsminister Nick Hækkerup, der mandag bekendtgjorde, at regeringen agter at udbetale det, der svarer til omtrent 540.000 timers overarbejde til den pressede politistyrke landet rundt. I Nordjylland drejer det sig specifikt om 45.000 overarbejdstimer, der blandt andet er gået til opgaver som mandsopdækning af Stram Kurs-lederen Rasmus Paludan op til folketingsvalget. - Vi kan bare konstatere, at vi også med jævne mellemrum bliver ramt af opgaver, vi ikke havde forudset. Det betyder, at vi nærmest bliver ved med at køre i ring og har svært ved at komme til bunds, siger Karsten V. Hansen. Ikke nødvendigvis løsningen på den lange bane Om bekendtgørelsen fra justitsministerens side er nok til at løse problemet på længere sigt, er dog svært at spå om, lyder det fra chefpolitiinspektøren. - Dansk politi er også et spejlbillede af samfundet, som gør, at sikkerheden, den ændrer sig. Så kalder man også på dansk politi. Nogle af de ting, de genererer et enormt resursetræk hos os, som skal betales. Så jeg kan ikke svare på, om det også er løsningen på den lange bane. Betjente i Nordjyllands Politi bestemmer selv om de vil have afspadsering eller betaling for de mange overarbejdstimer.

Referat:
Den nytiltrådte justitsminister Nick Hækkerup vil hjælpe pressede politikredse med udbetaling af overarbejde – en hjælp, der falder på et tørt sted i Nordjylland.